Pablo Virgilio Siongco David

**Pablo Virgilio Siongco David** (født 1959) er en filippinsk katolsk biskop av Caloocan og formann for Den filippinske bispekonferanse. han ble kreert til kardinal den 7. desember 2024

## Liv og virke
Pablo Virgilio Siongco David ble presteviet 12. mars 1983 av erkebiskop Oscar V. Cruz, for erkebispedømmet San Fernando.
### Hjelpebiskop i San Fernando
Den 27. mai 2006 utnevnte pave Benedikt XVI ham til titulærbiskop av Guardialfiera og til hjelpebiskop i San Fernando. Han ble bispeviet a erkebiskopen av Manila, kardinal Gaudencio Rosales, den 10. juli samme år; medkonsekrerende var erkebiskopen av Jaro, Angel Lagdameo, og erkebiskopen av San Fernando, Paciano Basilio Aniceto.
### Biskop av Kalookan
Den 14. oktober 2015 utnevnte pave Frans ham til biskop av Kalookan. Hans innsettelse i embedet skjedde 2. januar.

I 2018 ble det avisoverskrifter da Filippinenes president Rodrigo Duterte beskyldte ham for å være narkotikabruker. David var sterkt kritisk til president Dutertes «krig mot narkotika». Den 19. juli 2019 siktet Philippine National Police–Criminal Investigation and Detection Group (CIDG) siktelser mot biskop  David og mot biskopene Honesto Ongtioco and Socrates Villegas, og mot medlemmer opposisjonen for «sedition, cyber libel, libel, *estafa*, harboring a criminal, and obstruction of justice».

I juli 2021 ble han valgt til formann for den filippinske bispekonferanse.
### Kardinal
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til den 7. desember 2024.

Under *[[Simbang Gabi]]*-prekenen den 24. desember 2024 kritiserte David Israels Gaza-krig og sa at det bibelske Israel er annerledes enn staten Israel, og at *«hvis Den hellige familie skulle lete etter et vertshus i dag, ville de ikke bli i [[Betlehem]], men på [[Gazastripen]] og finne et sammenrast hus der de kunne føde Guds sønn»*.

Kardinal David rettet også kritikk mot pengespill på nett. I juli 2025 publiserte Den filippinske katolske bispekonferanse (CBCP), som han leder som president, et hyrdebrev der han fordømte dette og sammenlignet det med en pestepidemi. Han kritiserte myndighetene for å gi næring til pengespillavhengighet på nett, og beskrev internett som en «digital motorvei» der folk faller for nye former for utnyttelse.  Philippine Amusement and Gaming Corporation (PAGCOR) argumenterte senere for at det bidrar til å generere inntekter for myndighetene. David avviste PAGCORs forsvar og sammenlignet det med å legalisere ulovlig narkotika bare for å øke statens inntekter.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Bruno Torpigliani (1915–1995) *1964
* Kardinal Gaudencio Borbon Rosales (1915–1995) *1964
* Kardinal *Pablo Virgilio Siongco David* (1959–) *2006

## Referanser